
Jara Noastră 





Granițele 


Wn bătrân cărturar ardelean, muncit și el de clocotul zilelor schim- 
bate, îmi vorbea deunăzi cu glasul răspicat și rar... 

— Eu, spunea simpaticul moș, cu cei șaptezeci de ani ai mei sunt 
ca o punte veche așternută de asupra vremii. Peste sufletul meu au 
trecut multe, toată goana poporului nostru în drum spre -unire. Pitit 
aici în colțul meu am deschis ochii subt urmele proaspete ale iobă- 
giei și de atunci până astăzi, zi cu zi, am urmărit povestea întreagă: 


.. dela unirea principatelor până la. intrarea în Budapesta, dela slovele 


chirilice din „Foaia Duminecii“ a lui Barac pînă la Monitorul Oficial al ` 
României întregite... Sunt, cum vezi o scorbură bătrînă, în care-au 
suflat toate vînturile... 

Moșneagul părea că se uită departe peste capul meu și zîmbetul 


- lui potolit îi lumina în barbă ca un strop de jar într'o cădelniță de 


argint. f 

— Am fost un neam plin de vlagă, puțini vor mai fi ca noi care 
în veacul din urmă s'au scuturat de sărăcie şi umilință. Ne-au omorît 
însă totdeauna granițele. Ca prin niște chingi de fier în jurul unui 
trup dornic să crească, noi am fost strînși și la mijloc și la încheie- 
turi. Granițele dor, granițele ucid. O graniță nouă pe suprafața unui 
popor a însemnat totdeauna o moarte nouă. Toţi cuceritorii care-au 


` înplîntat un nou stîlp de hotar în tulpina unei naţii sunt călăii care- 


au bătut un piron în carne. Nu că au oprit o scurgere normală de 
energii de la un capăt- la altul, dar au turnat otravă în bucățile dără-" 
burite și le-au înveninat. Uită-te la noi: în principatele dunărene 
granițele de odinioară însemnau otrava turco-grecească, în Bucovina 
zodia nemților, peste Prut zăpăceala moscovită, aici miasme ungurești. 
Bietul trup ciungărit tot veacul al nouăsprezecelea a zvicnit la gra-. 
nițe, ca la nişte rane coapte cate vreau să spargă. Fiorii unității ar- 
deau pe dedesupt și în măsura în care se deschideau punctele de 

graniţă, pe spărtură țâșnea dintro parte întralta Huidu “nevăzut și 
prindea rădăcini... Așa s'a plămădit de pildă unitatea noastră literară 
din ultimele decenii: unde de foc.furișate pe spărturile de graniţe... 
Din nenorocire însă cursul otrăvilor întrun organism e mult mai lung 
şi mai primejdios. Piroanele s'au smuls, crucificatul s'a ridicat în pi- 
cioare, dar veninul i-a rămas. Toate părțile alipite ale României de 
azi pătimesc înainte de urmele graniţelor, ca de-o năpraznică boală 
de adolescenţă. După hora unirii pe care am jucat-o cu toții cu egală 
frenezie, întorși pe la vetrele noastre, ne scutură pe fiecare figurile 
de’ demult, virusul din copilărie, îşi face de Cap... . 

— Da, da, — urmă bătrînul cu putere, — graniţele ileso încă 
şi se încurcă în drumugile noastre la tot pasul. Stâlpii au căzut şi la ` 
Predeal şi la Orşova şi la Ungheni. Au dispărut și straja de. ieri și 
pajurile străine. Granițele însă stăruiesc mai departe, perfide și imper- 
ceptibile, pulverizate. în cuvinte, ascunse după: glume ori după ges- 
turi, sgulite după teorii politice ori scoțînd capul din retorica adună- 
rilor de popor, pretutindeni pe teritoriul neamului care sa unit, cele 
patru granițe istorice într'o permanentă colaborare morală se opun con- 
solidării noastre de stat. Un cortegiu nesfirşit de spectri şi umbre se 
târește pe urma lor, fără a face parte din adevărurile organice ale 


x patrimoniului comun, dar pururea prezent, ca un blestem de cununie, 


de cîte ori un spirit nivelator, clădind pe-o .temelie unitară, ar vrea 
să ne strîngă mai aproape... 

Cuvintele liniştitului analist. erau interesante cu judecata lor 
care pătrundea aspră în tainele unei căsnicii și desvălea parcă enig- 
-mele unui alcov. El le rostea senin, „cu accentul de siguranță al gîn- 
durilor împl nite. 

— Eu mă uit în sufletul meu, din care:0 viață întreagă am a- 
lungat toate sugestiunile statului dușman, cu îndărătnicia cu care dai 
afară mușştele din odaie în dricul verii. Am fost din tinerețe acolo în 
satul meu un chinuit anonim al ideii naţionale și mi-am supus mintea 
la un proces strașnic de eliminare a tot ce e strein. Mam desfăcut îa 
mod conștient de zestrea intelectuală de aici șşi-am fost de cînd ţin. 
minte un tributar al Bucureștilor. De-acolo îmi veneau cărțile, îndem- 
nurile și toată puzderia mea de visuri. Ei bine, cu toate acestea, acum 
după unire, după contactul direct cu țara, eu văd în fiecare clipă, că 
în toate îndeletnicirile .mele este o notă particulară, un aspect local 
pe care nu-l pot armoniza cu echivalentul de peste munți. Nu mai 
vorbesc de înfățișările ciudate ale fraților mei dela Nistru sau de felul 
de-a gîndi bunăoară al unui fruntaş de-al clerului nostru din Cernă- 
` ufi, la dînșii stigmatul istoriei îmi apare mult mai evident şi mai su- 
părător. Dar mă opresc la spiritul curent al vechiului“ regat pe care 
l-am atras totdeauna în raza gîndurilor mele. Crede-mă, simt poticniri 
la tot pasul. Sunt granițele care-au fost mai tari decît plivirea i mea de 
toate zilele și s'au legat de mine în cursul vremii ca praful de haina i 
călătorului... 

Bătrînul mișca dumirit din cap subt farmecul amintirilor... | 

= Ştii, că eu mam fost la București, decît de două ori în viață. . 

"Odată la nouă sute șase, cînd cu expoziţia și acum două luni în urmă 


întro chestie la minister. In amîndouă călătoriile mam uitat împrejur 


“și mi-am judecat sufletul. La nouă sute şase, fireşte, graniţele dureau 


ca un cuţit înfipt în “spate. Nu jandarmul dela Predeal cu penele lui 
de cocoş și cu brutalitatea lui oficială, dar aierul dimprejurul nostru, 
atmosfera de pușcărie pe care ne-o. da granița. Toate astea nu mai 
sunt acum, nota violentă sa dus. Dar şi în drumul meu de deunăzi 


resimţeam valurile postume ale despărțirii. Mă urmăreau la toate plim- 
bările mele din București. Fără să vreau imaginile streine ale stăpâ- 


niri de ieri, ecouri întîrziate din capitala de pe malul Dunării, obi- 
ceiuri de ale administrației ungare, reminiscențe din codul civil aus- 


triac, ştiu eu, o: reţea întreagă de fire nevăzute îmi încîlcea creerul în 


biroul “de minister cînd aşteptam rezultatul petiţiei... 

Moșneagul ma privit în ochi cu duioșie și mi-a pus mîna pă- 
rinteşte pe umăr. 

— Eu nu mai am multe de zis pe lumea ásta. Generaţia mea e 
cw un picior în groapă și pleacă cu multă împăcare în suflet. Cu cât 
mai depărtată sunt pe seama noastră ecourile trecutului, cu atât satis- 
facţia morală e mai copleșitoare. Noi am văzut dărâmarea graniţelor .. 


„externe și e destul atit. Dacă aş putea însă să las un testament, 


pentru cei care veniţi în urma noastră, atunci vaș zice să nu vă în- 
chipuiţi că granițele lăuntrice nu mai sunt, că granițele sufletelor sau 
sfărmat şi. primejdia lor nu mai ameninţă. Luaţi seama, când se dărîmă 
o casă veche, credința populară spune că vechiul locatar mai revine 
noaptea și se plimbă pe ruinele ei îngrozind pe noul stăpân- cu 
suflarea lui de stație, Dacă vreți să aveți odihnă trainică în casa 
zidită cu atâtea jertfe, atunci cu legi, cu instituţii, cu rugăciuni şi cu 
tămâie, cu ce veți crede voi, siliți-vă să alungaţi, cât mai degrabă 
strigoii trecutului: “omorâţi granițele... kë 

j eye a 

Moșneagul care-mi ținea acest limbaj -de sinceră auto-analiză cu 
intuiţia experienței. lui vede limpede miezul lucrurilor. 

Toată frământarea largă care face din România nouă un furnicar 
de agitate pasiuni se reduce la constatările lui. Pe solul național în- 
tregit în care pătura țărănească. prezintă unica armonie de ansamblu, 
clasa diriguitoare, crescută la adăpostul. civilizaţiilor străine şi-ale 
unor orânduiri de stat cu totul deosebite, se înfăţișază în cele patru 
provincii cu stigmâtul fatal al originei, susținând astfel un particularism 
sufletesc, un penibii“fetment de desagregare,: moștenirea graniţelor de 
ieri care dă aspectul unei psihologii de mozaic îndrumării noastre de 
stat. La dreptul vorbind această confuziune a elementelor disparate, 
lupta surdă între granițele de odinioară, incursiunile reciproce în 
domeniile moștenite sunt motivul de căpetenie în tulburările noastre. 

Granițele se perpetuiază cu toată puterea formidabilă a inerţiei 
și diriguiesc mentalitatea simplistă a maselor. Nu e numai o întîm- 
plase că până mai alaltăieri un partid politic cu oameni în toată firea 

se agită subt ochii noştri, trudindu-se să -ridice la rang de doctrină 
„nenorocirea istoriei noastre.. Sociologul de mâine când va cumpăni 
„acest. proces de reintegrare sufletească, urmărind boala o va esplica 
în toate fenomenele ei și va stârni, poate, hazul contemporanilor cu 
multe învolburări tragice de. astăzi. Până atunci însă graniţele își 
menţin ravagiile lor, făcându-ne să pătimim de.ele mai :mult ca de 
toate capricioasele friguri valutare. Nenorocirea însă vrea ca. această 
îngrădire de orizont care e-firească pentru judecata mulţimii să fie 

- hotărâtoare aproape pe toată linia și la cei mai de seamă din con- 
„ducătorii politici ai ţării. Consecința. e că şi politica e strivită în 
„patul lui Procruste . al. vechilor graniţe. Omul politic din Cluj se: : 
oprește cu soluţiile lui la Predeal întro vreme când și conducătorul W 
din vechiul Regat şi-a statornicit raza de gândire între Predeal și 

' Bucureşti. , n E Eo E 

Moșneagul meu avea dreptate: să omorâm granițele. 

Operația aceasta însă mo vor putea îndeplini decât spiritele 
largi, care reprezintă sinteza integrală a neamului, acei primeniți ai 
istoriei noastre. în al căror suflet trecutul s'a topit, elaborând din 
energiile colective ale noului stat formulele salvatoare. Ă 


= o | „ OCTAVIAN GOGA 

Strigoii 


Case putrede, bătrâne 


“De rușine şi păcate 


Case negre dărâmate 
După voi ce mai rămâne? 
Sunt strigoii din vechime 
Prinși în var și'n cărămidă 


Să-i alunge, să-i ucidă 


Nu e’n stare încă nime... 


Cu răsuflete de ură . 


“In serășnirea lor flămândă: 


Ei se 'nșirue la pândă : 
Pe la ori ce: cotitură. > . 


Ori și cât de înainte 

Noi împingem carul vieții, 
Ei stropesc în ochi. drumeții 
Cu țărână din morminte. 


Staţi cu mâinile-amândouă : 
Meșteri. mari în apărare, 


Căci strigoi cu. mic: cu mare IN 
Yor să strice casa nouă... 


"OCTAVIAN GOGA 

= Farsa naţionalizărilor 


— Cazul fabricei Renner — 


Dacă uneori e admisibilă consolarea — motivată sau nemotivată — 
că ţara noastră nu se poate. consolida. din cauza repercusiunii ce o 
au asupra ei marile probleme: mondiale, aceasta nu mai. poate avea 
loc în chestiunile de ordin. absolut. intern, cari depind exclusiv de 
sinceritatea și capacitatea guvernanţilor. noștri. Nu există, de pildă, 
nici o scuză în ce privește administrația. și. comunicația țării noastre, 
cum nu există nici pentru negligența și stânjenirea producţiei în toate 
ramurile vieţii noastre economice. Acestea sunt probleme cari își au 
cauzele înlăuntrul hotarelor țării noastre, cum tot aici ar trebui să se 
găsească. și remediile potrivite... Neglijenţa este cu atât mai condam- 
nabilă, cu cât ea sa înstăpânit pe un teren unde toate guverħele, 
toate parlamentele și întreaga opinie publică românească ar trebui să 
urmeze continuu și metodic aceiași cale... Noile frontiere sau fixat 
nu numai ca să dea de lucru comisiunilor “internaţionale de delimi- 
tare și pentruca grănicerii noştri să facă sttajă, ci pentruca înlăuntrul 
acestor linii românii să fie elementul preponderant în raport cu nu- 
mărul său, sub toate aspectele vieții. 

Marea operă a reintegrării elementului românesc a început cu 
reforma agrară votată de guvernul Averescu și ni-se pare că cu aceasta 
sa și sfârșit. Dar opera aceasta, oricât de dureroasă ar îi fost pentru 
cei cu, drepturi tradiţionale, ea trebuia considerată. abia ca un prim 
început. Sunt atâtea domenii pe acest pământ locuit de. români, unde 
aceștia nu au fost încă împroprietăriți, cari formează tot atâtea ce-w . 
tățui de sentimente și interese, nu numai streine de statul nostru, ci 
direct primejdioase chiar pentru hotarele acestuia. 

Pentru o politică conștientă de stat, după reducerea capitalului 
„latifundiar trebuia să urmeze numai decât naționalizarea capitalului 
industrial și bancar, care, deși nu este stăpân pe pământul țării, dar 
e stăpân pe produsele acestuia. Adevăratele roade ale hărniciei po- . 
porului nostru le culeg nu fii lui, ci capitalul industrial și bancar, 

prin transformarea și comercializarea produselor sub toate aspectele 


multiplelor necesități ale vieții moderne. Această de a doua producţie 
urmează o cale cu totul necunoscută ca şi cum sar întâmpla în afară 


de hotarele țării noastre. Tot așa, de necunoscută rămâne şi între- : 


buințare - enorinelor beneficii ce se realizează. Cu deosebire în Tran- 
silvania trebue să ne intereseze această chestiune, unde zi cu zi se 
semnalează efecte din cele mai îngrijorătoare și pe cari, ne îndoim 
a-le -puteă para exclusiv j paza dela frontieră. 

Naționalizarea reală capitalului industrial şi bancar, se impune 
cu aceiaşi impetuozitate ca și reforma agrară. In “unele state aceasta 
chiar a premers reformei agrare. In privința aceasta am putea lua 


„9 exemplu dela vecinii noștri sârbi, cari, fără multă bătae de cap, au 


rezolvit problema naţionalizării, scurt, energic și radical. In cuprinsul 


Iugoslaviei nu vom găsi nici o firmă, nici o întreprindere cu capital - 


exclusiv strein ŞI, deci, nici cu interese streine. La noi e tocmai invers. 


Partidele noastre politice nu au fost în stare să se ridice până ' 


la o asemenea înălțime şi să atace sincer şi «demn această vitală pro- 
blemă a ţării. -Partidul liberal Sa mulțumit 'să lanseze anumite legende 


ademenind pe cei „iubitori de ţară“ ; încolo el nu a găsit nici pragul ! 
; g g 


propriei sale case. Cu lozinca naționalizării pe buze, liberalii fac ce 
fac în familie, înlăuntrul unor: ziduri ce se clatină; din care, nouă, 
lumei din afară se prezintă o nouă noțiune, numită: liberalizarea. 


Dar omenia, bunul simț al “poporului nostru, respinge hotărât ` 


aceste apucături. "Deși încrezător în legende, el este accesibil numai 


legendelor populare, creiate de el însuși. Legendele fabricate la Mos- 


cova, sau la ghișeurile Băncii Românești vor găsi urechi surde. 

„ Ceeace pare a-l fi adetenit, pe o clipă, este teoria partidului 
național, cea mai necunoscută, dealtfel ca program de guvernare. 
Tot ceeace cunoaște țara din „programul“ acestui partid (în afară, bine- 


înțeles de celebra guvernare a Consiliului dirigent), sunt cele. patru i 


vagi principii anunţate cu fiecare expozeu: solidaritate naţională, de- 


mocraţie sinceră, naționalism fără șovinism şi dreptate socială. Deşi - 


de ani de zile bat țara în lung şi lat, nu am avut fericirea să 'cu- 


noaștem mai .de aproape sensul acestor mari: principii, cari — pe ’ 


semne. — formează însăși chintesenţa “partidului. Neputându-ne lămuri 
din potopul vorbelor, am urmărit cu. atențiune’ faptele, mult: mai pre- 
ţioase decât orice teorii sau program. Ne vom năzui să le grupăm, 
rând: pe rând, sub cele patru principii de mai sus. : Deocamdată ne 


vom ocupa: de Naţionalizarea ` partidului. naţional. In special vom arăta ` 


valoarea celor patru principii în lumina: faptelor dlui Alexandru Vaida 
Voevod, cel mai neînfricăt apărător al naţionalismului, al democraţiei 
şi al dreptății sociale. 

Depozitar al unor asemenea calități extraordinare și ajutat de 


un temperament — căruia în alte țări s’ ar zice mai mult decât combativ : 


'— d-l Vaida Voevod anatemizează pe oricine care ar cuteza să i-se 


" împotrivească. Dsa refuză să participe și la cel mai mare praznic al 
neamului, la încoronarea celui dintâi rege al: tuturor românilor, de : 


dragul naționalismului şi al democraţiei. Argumentele și-le - procură i 

alternativ, când dela nemți — cum e lozinca cu consecvența boului 
spusă de Bismark, — când dela unguri, dela cari, se zice că ar fi 
moştenit o mare doză de temperament. 

La adăpostul celor patru. mari principii, d-l Vaida rostește dis- 
cursuri și dă interview-uri de cari trosneşte biata ţară românească în 
toate încheieturile. Presa bucureşteană, susținută de capitalul interna- 
Iona aşteaptă cu răsuflarea oprită să audă ce va spune dl Vaida 

oevod, pentru ca să le transmită „urbi et orbi“. 

Auzindu-le toate acestea, cum nu ar face moarte de om bietul 
alegător dela Sasca sau dela Ighiu?... Cum să nu se emoționeze oare, 
când şi „ciocoii, grecoteii, bulgăroii şi țiganii“ dela București încă » 
Sau dat bătuţi; unii au fuzionat cu di Vaida, alţii se apără la dispe- ` 
rare de nemilosul Țepeș Vodă al Ardealului. 

Numai noi, o seamă de oameni nepoliticoşi nu vrem să-i știm 
de frica Voevodului. Ne luăm, deci, sarcina să arătăm cum se com- 
portă di Vaida, acasă, în Ardeal. Prima etapă în turneul nostru va 
fi orașul Cluj, de unde se zice că bateriile naționale au reușit să 
tragă până. dincolo de Predeal. 

DI Vaida Voevod ne face destul de des plăcerea de a-l vedea 
în Cluj. Vine la toate ședințele celor o sută și la toate consiliile de 
administraţie, cari au reclamat concepția sa politico-economică. Cu 
deosebire e activ la : fabrica „Renner“, atât de cunoscută clujenilor. 
Dar fiindcă nu suutem citiți numai în Cluj vom arăta ce este această 
fabrică şi care este rolul dlui Vaida la această întreprindere. 

Fabrica de piele „Renner“, este cea mai mare fabrică de acest 
soi din Ardeal, cu un capital nenaţionalizat. In 1915 era o modestă 
întreprindere cu 200 mii coroane. In cursul răsboiului și pe vremea 
Consiliului dirigent a realizat câștiguri enorme, încât şi-a putut mări 
capitalul la suma extaordinară de 20 milioane. 

Naţionalizarea reală a acestei întreprinderi trebuia să se facă 
prin cointeresarea a cel puțin 11 milioane capital românesc. În loc de 
aceasta' dl Farkas Mozes, directorul general și deținătorul a celor peste 
80 mii de acțiuni ce-a făcut? Pentru a evita naționalizarea efectivă, a 
naționalizat Consiliul de administrație,  cooptând patru români 
„ rezervându-le, un număr: de acţiuni fictive și câte 30—40 mii lei ono- 
rar anual, cu: diurnele cuvenite. Căci, presupunând că aceştia ar fi 
cumpărat acțiuni în mod efectiv ar urma ca cei patru membri români 
să deţină un. capital de 11 milioane, presupunere ce i-ar face și pe 
dânşii să protesteze, nu numai noi. 

Consiliulde A e romanizat se compune astfel: Anchauch 
Boros, Desila, ,-dr. Dobay, Engel,- Farkas. lozsef, dr. Farkass Mozes, 
Hojdu, dr. Haţieganu, Hecht Dezső, Hecht Richárd, Magyar, dr. Pop, 
Renner Emil, Renner Frederic, Szana Zsigmond şi dr. Alexandru 
Vaida Voevod. i 

lată-l deci, pe d-l. Vaida, neinfricatul naționalist și sincer de- 
mocrat alături de Szana Zsigmond din Timișoara, sub a cărui putere 
economică geme întreg Banatul şi alături de Farkas Mozes care dă 
tonul în politica minorității din Arăeal, în fruntea unei întreprinderi 

care a dat adăpost funcţionarilor maghiari cari au denegat depunerea 
jurământului -de fidelitate statului român. ` 

Tot fabrica „Renner“ este susținătoarea gazetei maghiare din 
Cluj, Keleti Ujság, punând astfel puterile ei financiare de întreprindere 
industrială, în slujbă luptei de' rasă a ungurilor din Ardeal. 

Astfel fiind, de unde curajul de voinicie al d-lui Vaida, de a face 
pe moralizatorul vieţii noastre publice, stând în acelaș timp în fruntea 
unei întreprinderi despre care bine ştie că nu s'a conformat exigențelor 
statului român, mici: în ceeace priveşte capitalul, şi aici spiritul ce se 


cultivă. Opinia publică trebue să știe ce acțiuni acopere d-l Vaida cu 


>. 


autoritatea 'sa de fost prim-ministru al țării, mai ales pe terenul atât 
de mult trâmbițat al naționalismului și democraţiei. Din nenorocire 
Ardealul naiv i-a ascultat până acum vorbele. Incurând îi va examina 


„însă şi faptele. 


Noi ne vom face datoria de a continua turneui început. 


1. CONSTANTIN 

Adio! 


Mă aflam în restaurantul unei gări, loviam masa cu degetele și 
din când în când aruncam câte-o privire către masa vecină. Acolo 
era ea, își 'sorbia cafeaua și câte odată... ni-se întâlniau privirile. 
O contemplam, îi urmăriam mișcările şi mă întrebam: e ea, ori nu e ea? 

După-ce își isprăvi dejunul, își încrucișă mânile și mă fixă prelung. 

-- Nici nu mă mai cunoşti, nu cumvâ? — îmi zise apoi zambind, 
—- Sunt eu, chiar eu! 

In mai puțin de... o o Jumatate de moment am fost la masa ei. ` 

— Şi eu doamnă, am zis strângându-i amândouă mânile, 
sunt chiar eu! r ; 

» — Vezi, eu te-am recunoscut, măcar că te-ai schimbat mult! 
Să nu te superi, dar ai cam îmbătrânit. 

— Adevărat, doamnă! Sunt cu cinci-sprezece ani mai bătrân ca 
atunci. Dar la dta, aceiaşi ochi, aceleaş sprâncene, acelaş păr, ace- 
iaşi dinți. 

— Dinţii, da, dinții! Iți mai . aduci. aminte, cum îmi ziceai pe- 
atunci? j 

M'au cuprins emoţiile şi i-am nispas 

— Da, doamnă îmi mai aduc aminte. Şi dacă îmi dai voie, îţi 
zic şi acum: frumoasa Rozettă, cea cu dinții ca mărgeanul. 

Am făcut-o să râdă și cum râdea, i-se vedeau dinții, ca în vre- 
mile acele. 

Ne-am spus apoi pe rând itinerarul. Ma întrebat: ce mai fac și 
cum mai trăiesc? Zâmbetul, cu care și-a însoțit întrebarea mi-a rea- 
a i ultima scrisoare: ce-i scrisesem odată, o jalnică scrisoare în cares 

„declaram categoric“ că nu-mi pot închipui viața fără ea. 

lar acum... | 

— Foarte bine, doamnă! Au trecut cinsprezece ani repede, re- 
pede, și mă tem că mo să trăiesc mult. E atât de frumoasă viața! 

— E frumoasă? Hm, — făcu mușcându-și buza din jos cu 





Din volumul „Sărutarea cea mai dulce, şi alte puvestiri“, ce va apare încurând. 

dinţii cei din sus, — chiar şi dacă nu ni-se realizează visurile tinereţii? - 

— Poate, tocmai de aceea.. 

— Tocmai de-aceea ? Eşti foarte nostim:. ` Dar spune-mi adevărul: 
m'ai iubit mult? 

— Foarte mult, doamnă și regret, că nu ţi-o pot spune asta cu 
glasul de: odinioară. 

— Eu nu te-am iubit nici-o ţâră — mă întrerupse lovind şi ea 
cu degetele în masă. Eu iubeam pe Gheorghiţă, ştii cel cu ochelari, 
negri. Imi plăceâu a dracului ochelarii lui. Nu- -mi ieai îi nume de 
Tău, așa-i? 

— Nu, doamnă, — i-am răspuns și am râs cu mare poftă. Doar, 
„nici. el nu te-a iubit, nici-o ţâră. 

"— Aşa-i! Am. avut aceeaș soartă și! poate aceleaş suferinţi. Dar 
spune-mi: mai scrii și-acum poezii? 

— Nu doamnă | De boala asta m'am vindecat de-atunci, radical | 
şi definitiv.. i 

— Cred, cred, — făcu clipind șiret din gene. — i mai aduci 
aminte de sonetul ce mi-ai trimis în ultima Scrisoare? 

— Sonetul acela? L'am uitat. Doar îmi mai amintesc primul vers: 

„Amară: viață, sunt sătul de tine“ 

i Să tii, cât eram de plouat atunci.. 

mi închipuesc. Ca un curcan, "cum se zice. Eu aşteptam zi 
de zi “vestea sinuciderii dtale.. | l 

— Ai fi plâns, spune- -mi?. i 

— Aș fi plâns, desigur și te-aş fi jelit... vre-o saptamana, 

— Mersi, doamnă.. i 

— Ar fi interesant, știi? Când bărbatu-meu nu vrea să-mi facă 
vre-o haină la timp, aş izbi. cu piciorul în pământ şi i-aș striga: 
„Pentru mine sa omorât un om, măi, așa să ştii.. 

„_— Regret doamnă, ah, să Ştii cât regret că n'am ouă să- -ți fac 
plăcerea asta... Iți cer scuzele, dar mam avut! vreme să mă sinucid. 
M'am însurat. 

„Acum râdea din tot sufletul. | m o f 

— Râzi şi dumneata, — îmi zise văzându-mă că eu nu râd. 
E așa de bine, când poți să râzi. 

— Nu, doamnă, eu nu râd. Nebuniile tinereții . nu-s chiar toate 
de râs. 

— Ai dreptate. Să-le lăsăm astea. Câţi copii ai? 

— Doi, doamnă. 

— Eu trei. Să vezi câtu-s de frumoși copii mei. 

— Sunt frumoşi şi ai mei. lar cât despre număr, după-cum îmi 
y Cunosc eu nevasta. . 

— Nevasta dtale? Mi-ar plăcea s'o cunosc. Descrie-mi-o. 

— Să ţi-o descriu? Ei, bine: ochi negri, păr negru, sprâncene 
negre și îmbinate, buze roşii și dinți albi, apoi înăltuță, subțirică, 
drăguță, etcetera, cu un. cuvânt tocmai ca dta.. 

— Să ştii cum îți sclipesc ochii, când îţi descrii nevasta! Dar e 
frumoasă? la spune-mi. . 


i 

— E mai fru.. 

Imi îngheţă vorba pe buze și sângele în vine. Instinctiv mi-am 
ridicat privirile înspre tavan să văd, nu cumva ea se supăra pe mine? 
M'am recules în grabă: i 

-— E tocmai ca dta de frumoasă. 

Acum își mușca buza din sus cu dinții cei din jos. 

— Ştii 'că eşti nesuferit ? Așa erai și. atunci, de aceea nu te-am 
putut iubi. Spune” așa, cum vroiai să spui: e mai frumoasă ca mine? 

— E tocmai ca dta de frumoasă, — repetai — și ca să schimb: 
vorba am, întrebat-o și eu: spune-mi doamnă, bărbatul dtale e mai - 
frumos ca mine? . 

„Părea, că anume aștepta întrebarea asta. 

— E mai frumos ca dta, îmi răspunse tăindu-mi vorba și arun- 
cându-mi o căutătură triumfală. Dar nu-i așa de îmbătrânit.. Ştii, eu, 
nu-mi îmbătrânesc bărbatul ! 

Mi-a năvălit tot sângele în dbraz. i 

— Eşti răutăcioasă, doamnă, — era să-i zic, — dar, mam re- 
ținut. Am îngânat totuși: 

i — Cred, doamnă, va fi mai frumos ca mine, dar mai alb, de- 
“sigur mai alb. (Chiar și pe mine m'ai îmbătrânit în clipele astea, 
gândima) și la rându-mi i-am aruncat și eu o căutătură triumfală. 

Sa ridicat ca muşcată de şarpe. Din felul cum își mușca buzele 
pricepeam, că acum şi-le mușcă amândouă, cu amândouă șirurile de 
dinţi. Mi-a întins mână fara să mă privească și mi-a zis cu jumă- 
tate glas: 
i — Adio! 

Un „adio“ rece, răutăcios. 

A luat-o apoi către: sala de așteptare, fără să privească în urmă. | 
Și cum creştea depărtarea, creştea și în sufletul meu convingerea, că - 
asta ne-a fost cea din urmă întâlnire. O să ne mai vedem vre-o dată 
în viață, să ne vorbim, chiar, dar de întâlnit, no să ne mai întâlnim 
nici odată. 

După-ce și-a pierdut urma am şuierat și eu între dinţi un tot 
aşa de rece, un ultim: 

— Adio! 


SEPTIMIU POPA 

Te-ai dus 


Cu razele de soare în negrul păr bogat 

Și cu parfumul: verii în haină adunat 

Plecat-ai însoțită de florile pădurii, 

De paseri și de toate regretele naturii. 

Te-ai dus din munţi cu vara, cu 'ntregul.ei decor 
Ca şi mai dulce chipul şi mai fermecător - 

Din pâclele de toamnă să-l văd cum se încheagă. 
Te-ai dus şi nici-odată făptura-ți mai întreagă 
Eu wo văzui ca'n rama tristeţelor ce cad 

Pe coasta părăsită, peste păduri de brad. 


Şi azi ca totdeauna 


Și azi ca totdeauna ai fost cea vinovată 
lar eu nenduplecatul osânditor nebun 
Care-am venit cu ioată durerea-mi adunată, 
Pecetea osândirii pe chipul tău să-ţi pun. 


Și azi ca totdeauna în chipul tău tăcut 

Eu ştiu că judecat-am o vinovată mare, 

Și azi că totdeauna nu știu cum s'a făcut 
Că mam trezit la urmă tot eu cerând ertare. 


G. ROTICĂ 

Un manifest miraculos 


Partidul naţional din Ardeal, și cu atât mai puțin anexa sa 
conservatoare dela București, nu s'a gândit până acum să-și legiti- 
meze existența în cadrele statornice ale unui limpede și precis pro- 
` gram de guvernământ. E o constatare, care nici nu mai are nevoie 
să fie argumentată cu deamănuntul: ar însemna să ne năpustim asu- 
pra unor porți demult deschise în văzul tuturor. Dovada cea. mai 
“elocventă o face împrejurarea, în atâtea rânduri repetată, că așa zisul 
partid naţional, ori de câte ori i s'a părut că are nevoie de o atitu- 
dine doctrinară, sa refugiat grabnic în dosul celor nouă paragrafe 
ale hotărârei dela Alba-lulia, uitând că acestea nu pot înfățișa un 
punct de diferenţiare față de celelalte partide, — (așa .se şi explică 


pentru ce se pretinde mereu înscrierea lor în noua Constituţie) — și 


nici nu au altă valoare decât a unor deziderate, în cea mai mare 
parte înfăptuite, și într'o bună măsură irealizabile. Căci, e cel puțin 
un anacronism proclamarea solemnă a votului universal, astăzi când 
această reformă democratică a încetat demult să fie numai o doleanţă,: 
și e cu desăvârșire nepotrivit (dar mai ales nesincer) pentru un par- 
tid care se intitulează național, să afirme că luptă pentru a asigura 
pe seama minorităților etnice o guvernare autonomă, prin indivizi 
aleşi din sânul acestora... i i 

Gruparea dlui luliu Maniu mare, deci, un program de guvernare. 
Și cum ar putea să aibă? Intreaga sa aventură politică, dela prăbu- 
Șirea cabinetului Vaida şi până astăzi, a fost o permanentă oscilare 
între „dreapta“ şi „stânga“ curentelor de opinie existente. Rațiunea 
sa de a fi a rămas tot timpul regională. Nici unul dintre purtătorii 
săi de cuvânt mau năzuit la altceva decât la o reprezentanță exclusivă 
„a „intereselor Ardealului“. Inchipuindu-şi că pot menţine și pe mai 
departe o unanimitate de sufragii în acest colț de țară, foștii condu- 

ză 


„cători ai guvernului provincial dela Sibiu (căci, ce altceva era Coun- 


siliul dirigent?) îşi spuneau că vor putea colabora pe rând, cu toate 
partidele din vechiul Regat. La 1919, în primăvară, au. conlucrat 
astfel cu d. lon I. Brătianu, — fără să se iveescă umbra unei neîn- 
țelegeri, — pentru cá, în toamnă, să primească, tot atât de bucuros 
0 „mână de ajutor“ dela d. dr. N. Lupu... Pe vremea aceea, un băr- 
bat: cu autoritatea dlui Vasile Goldiș făcea în rotonda Ateneului, — 
unde se țineau şedinţele Parlamentului, — apologia Ardealului guver- 
namental, dovedind patriotica necesitate care cerea ca. partidul naţio- 
nal să nu cunoască mulți ani de-arândul, drumurile opoziţiei. ka au- 


'ditorul său de-atunci, dădea din cap, aprobativ,. 


$ 
* * 


Socoteala a fost bineînțeles, , greșită, cum sunt toate socotelele. 


"cari se fac numai de acasă... Era foarte greu, într'adevăr, ca partidul 


naţional, amestecându-se în vâltoarea luptelor politice și spunându-și 
cuvântul său în ceeace privește cârmuirea țărei întregi, să păstreze 
față cu toate partidele din vechiul Regat astfel de relaţii, încât 'să 
poată lega ori când, și cu ori care dintre ele, o durabilă tovărășie. 
lată pentru ce, părăsind puterea de-odată cu miniştrii ţărănişti, neno- 
Tocoșii reprezentanţi ai regionismului transilvănean au alunecat repede 


_ tocmai înspre povârnișul pe care cu atâta grije doreau să-l evite: 


acela al unei permanente opoziţiuni. 

O. singură lecţie ma fost însă de ajuns. Aceeaș rețetă, care “s'a 
dovedit nepotrivită în guvernarea țărei, a fost aplicată, mai cu furie 
încă, în lupta sa de mai târziu, deși, de data aceasta despărțit în 
două tabere, acest partid naţional nu mai găsea nici măcar motiva- 
rea unei solidarități provinciale. Și totuș, iată care a fost temeiul tuturor 
campaniilor sale de până acum. Dnii uliu Maniu și Alexandru Vaida, 
cel dintâi cu oarecare grije pentru salvarea aparențelor, cel dealdoilea 
cu o pronunțată notă de provocare, s'au făcut campionii unei concepții 
de bârlog demult condamnată să piară arătându-se în permanență „gata 
de a colabora“ cu.toate partidele, și ridicând un singur postulat politic: 
stăpânire exclusivă asupra Ardealului. 

In asemenea condiţii, într'o vreme când trecea cu tava pertrac- 
tărilor dela d. Nicolaie lorga la d. general Averescu și dela d. Al. 


Constantinescu la d. lon Mihalache (pentru ce să reîmprospătăm 


această poveste atât de cunoscută?) — așa-zisul partid național din 
Ardeal nu putea să 'se mai gândească la o codificare programatică a 
„doctrinei“ sale politice; căci, această operă de lămurire ar fi însem- 
nuat așezarea sa bine determinată, întrun anumit punct vizibil, în 
concertul partidelor cari îl înconjurau. Comitetul celor o sută dela 
Cluj îşi lăsase prin urmare, larg deschise pentru orice combinație 
de chimie guvernamentală, toate : valenţele sale, așezând de-asupra 


“rudimentarului laborator în care operă, o singură inscripție:  „Ardea- 


lul al ardelenilor * 


* * 
* 

Nu vrem să spunem prin rândurile acestea, că partidul național, 
cu ajutorul competenţelor sale, în fruntea cărora strălucește specialitatea - - 
constituțională a d-lui Romul Boilă, nu şi-ar fi putut alcătui cu oa- 
recari osteneli cerebrale, unul din cele mai democratice „programe“ 
din câte s'au născut vreodată. Mai mult decât atât. Nici măcar nu 
suferim în această privinţă de un fetișism al solemnelor făgăduieli 
codificate; valoarea programelor politice nu, stă desigur, atât în cu: 
prinsul lor, cât în posibilitățile și garanţiile de realizare cu care T 
prezintă în fața opiniei publice. Partidul național a ocolit însă chia 
această formalitate inofensivă, de teamă ca nu cumva să se scurteze 
` distanța, pe care o dorea egală, între el şi celelalte partide. Potrivindu-şi 
atitudinile și gesturile dela un caz la altul, navigând fără o țintă bine: `, 
hotărâtă pe apele capricioase ale luptelor politice, cei doi șefi ai săi 
„Sau mărginit să dea din când în .când un fel de publicitate periodică. 
a intenţiilor lor combative, lansând la orice prilej o interminabilă epistolă 
deschisă adresată unor cetățeni absolut nevinovaţi, —.sub formă de 
manifeste. | 

In lipsa unei programatice coloane vertebrale, care să-l susțină 
în acțiunea sa constructivă, partidul național sa mulțumit să facă tot 
timpul o politică de... proclamații către popor. | 

Ultimul manifest, de care ne-am. ocupat în primele numere ale 
revistei noastre, a. fost acela, prin care dnii Iuliu Maniu şi Alexandru 
Vaida anunțau Europei (cu girul d-lui Sever Dan) că nu vor lua parte - 
la încoronarea dela Alba-lulia. Aceşti fruntași ai noștri au prins atunci 
prilejul pentru a dovedi încă odată nu numai că nu sunt pregătiți a 
face faţă trecătoarelor exigențe politice ale momentului, dar că înțeleg 
să coboare în mijlocul nostru inoportunele umbre ale unei lumi demult 
„îngropate. Justificând înăcrita lor supărare cu argumentații mucegăite, 

` scoase din teoriile constituţionale ridicate odinioară în Ungaria îm- 
prejurul coroanei sfântului Ștefan, ei se prezentau în adevărata lor 
lumină de întârziați cari cu greu se vor adapta mărilor realități pre- 
zente, Din frazele încâlcite ale acestui trist document de miopie po- 
litică, se desprindea destul de limpede concepţia ciudată, că abţinerea 
dela sărbătoarea încoronărei' celui dintâi rege al României, nu era 
actul de strategie politică al unui partid, ci un gest de protestare 
colectivă, faţă de Suveran, al unei provincii întregi. Impresia a fost, ` 
după cum se ştie, dezastroasă, și efectul căutat n'a fost atins. Lumea 
de aci a dat la o parte obositoarea proză, și a înconjurat măreața 
sărbătoare cu toată însuilețirea pe care o stârnesc ceasurile mari din 
istoria unui popor. l | 


% 
* * 


Astăzi, în preajma desbaterilor asupra Constituţiei, Patria din 
- Cluj ne aduce în dar, un nou manifest. De data aceasta însă, alături 
de nume cunoscute nouă de mai "nainte, se așează și acela al 
d-lui Toma lonescu — tecentul vice-președinte al partidului. — al 
cărui rost este desigur să dea o garanție de adevăr și o deosebită 

vigoare pasajelor în cari se vorbește de martirul închisorilor dela Vaţ, 
Cluj şi Seghedin. Căci, partidul național român, atât cât a mai rămas 
în Ardeal, şi cu cât sa mai adăugat din vechiul Regat, nu uită sä 
Norbească. din nau „de luptele sale milenare... cari au durat 75 ani“ 
i încearcă încă odată să se pună la adăpostul trecutului, care e al 
ltora pentru a stârni compătimirea cetățenilor față de nenorocirile 
rezentului, cari sunt numai ale sale. 
| Tabloul care ni se înfățișează, e dealtfel dintre cele mai pesi- 


- tiste: „toate ramurile administrației sunt dezorganizate, epidemiile au 


reapărut și cresc din pricina necurățeniei, provinciile unite cu Patria 
mumă sunt nedreptățite în interesele lor economice, iar armata, până 
şi armata, tânjeşte fără echipament şi fără hrană, soldaţii umblă des- 


"culți, iar ofiţerii wau pe cetunică să-și poarte decoraţiile războiului... 


Fără îndoială situaţia e îngrijitoare, — o recunoaștem. Guvernul actual, 
instalat la cârma țării cu reputația pe care singur și-a plăsmuit-o, a 
unei priceperi și a unei experiențe deosebite în trebile publice, ma 
reușit să găsească leacurile așteptate pentru o normalizare a viefei de 
stat. O decepție adâncă a cuprins chiar pe cei mai naivi, cari înce- 
puseră să creadă în basmul competințelor... Privirile tuturora se în- 


dreaptă acum spre o soluție salvatoare. 


Ar trebui să credem că mântuirea noastră a tuturor s'a refugiat 
definitiv în manifestul partidului național, care a descoperit o soluție 
miraculoasă pentru tămăduirea tuturor mizeriilor de cari suferim. A 
fost nevoie, după cum puteţi să vă închipuiţi, de o mare trudă, sau 
pus în joc mari sforțări intelectuale și sau cheltuit stăruitoare Studii 
de bibliotecă, dar însfârșit scopul a fost atins. Astăzi, toată suflarea 
românească știe că problema a fost deslegată. D. luliu Maniu vindecă 
orice boală, în mod radical și în timpul cel mai scurt, cu ingenioasa 
și simpla sa descoperire: naționalism fără şovinism, democrație curată, 
dreptate socială şi solidaritate națională, E un panaceu universal, mai 
irezistibil decât un. locotenent: și mai infailibil, decât. un Ponti- 
fice... lată: 

Nu merg trenurile? Li 'se aplică, imediat „maţionalisraul fără șo- - 
vinism“ 

E scăzută valuta? Trimitem repede „democraţia“ la curățat. 

Sa scumpit viața? Aducem „dreptatea socială“ pe piaţă şi pre- 
ţurile se vor iefteni ca prin” farmec. 

Nu sunt îndestulătoare 'salariite: funcționarilor? Le mai acordăm, 
drept spor, puţină „solidaritate naţională“, şi chestiunea s'a aranjat... 


* ci + 
Läsând gluma la o parte, — (deși lectura încântătoarelor afișe 
ne produce o vie senzație umoristică) — „poporul român“ către care 


se adresează genialii noștri adversari, trebuie să se simtă foarte ușurat, 


“luând cunoștință, după elegiaca înșirare a răcilelor cari îl mistuie, 


despre această „doctrină“, înfățișată în linii atât de simple și de se- 
ducătoare. 

Recunoaștem. deci, și noi, că nu ne mai simțim îndreptăţiți să 
cerem: âcestor binefăcători ai neamului o banală şi inutilă mărturisire 
programatică. Precizările sunt chiar primejdioase,.cu deosebire atunci 
când se străduiesc să îmbrăţişeze o epocă mai îndelungată. Cine ştie 
ce se poate întâmpla mâine? In vremurile neștatornice . prin cut 
trecem, nimic nu e mai nimerit, decât o formulă vagă, în care s 
poată încăpea oricine: și conservatorii, și țărăniștii, și democrații și, 
mai la urma urmelor, chiar socialiștii. Căci, cine nu se declară astăzi 
pentru dreptatea socială, şi cine respinge solidaritatea naţională, mai 
ales dacă e... fără șovinism 2 Antreprenorii hotărîrilor dela Alba-lulia 
sunt deci gata și astăzi, după cum singuri o mărturisesc, pentru orice + - 
tovărășie. Ei pun o singură condiție: Ardealul să fie numai al Arde- ° 
lenilor, — al Ardelenilor dela Blank, dela Ganz şi dela Renner. 

Restul, se aranjează repede: un program de guvernământ se 
găseşte oricând, confecționat gata, pentru uzul partidelor de orice sex, 
de orice vârstă şi de orice mărime... Și până atunci, dacă e nevoie, 
se mai poate lansa oricând, încă un „manifest !“ 


ALEXANDRU A. HODOŞ 

“Propaganda sectară 


-— O primejdie politică. pentru stat — 


Una dintre multele primejdii cari au amenințat cu o stăruință 
dârză temeliile. existenței hoastre naționale a fost propaganda sec- 
tarismului religios. Propaganda aceasta zămislită în țara ungurească 
pe la 1861 și-a împlântat răsadul și în sânul poporului românesc, 
Până ieri-alaltăieri sectarii aceștia duceau o viaţă obscură și ascunsă 
deoarece guvernele ungureşti le puneau stavile hotărâte, până când li 
s'a atras atenția asupra serviciului ce-l poate oferi sectarismul pentru 
desnaționalizarea popoarelor nemaghiare din Ungaria. Atunci guvernele 
ungurești au slobozit frânele, dar au îndrumat şi propaganda sectară. 
în albia propagandei politice. Astfel au oprit-o cu desăvârșire în tiny- 
turile curat maghiare dintre Dunăre și Tisa, dar i-au dat frâu tiber 
în ținuturile naționalităților în Ardeal și Bănat și între șvabi și slovaci. 
Propaganda a fost încredințată centrului din Budapesta al comuni- ` 
tății baptiste, care sta sub controlul imediat al guvernului. Oameni 
bine instruiți, conștienți de misiunea lor de maghiarizare au pornit să 
samene sămânţa neghinei în cuprinsul neamurilor nemaghiare din Un- 
garia. Propaganda era sprijinită nu numai de. centrul baptist din 
Budapesta, ajutat de munificența baptiștilor din America, ci de însuși 
guvernul unguresc. Broşuri, foi volante, gazete și chiar și bani au stră- . 
bătut până în cele mai ascunse cătune. Pentruca însă sectarismul să 
nu infecteze în măsură primejdioasă pe unguri, guvernul unguresc-n'a 
dat nici unei secte liberul exerciţiu, ci şi-a rezervat dreptul dea 
aproba din caz în caz constituirea comunităților baptiste, pentru cari 
cerea un anumit număr de membri cu stabilitate în comună, și reclama 
AMtotdeauna și conspectul credincioșilor. Guvernele ungurești vegheau 
"deci ca sectarismul să nu prindă între unguri, iar propaganda sectară 
era supraveghiată ca să nu depășească limitele intențiilor politice de 
maghiarizare. In«chipul acesta a fost ferit grosul populaţii maghiare de. 
sectarism, pe când poporul nostru mai ales, n'a putut rezista ispitelor 
mult promițătoare. In lipsa unei culturi mai avansate se înțelege că 
© valurile sectarismului mau luat un caracter unitar, ci învățăturile lor 

au dat naștere, unui haos de curente baptiste, 'anabaptiste, “adventiste, 
pietiste, comuniste, etc. Astăzi „toţi sectarii români sunt timbrați cu poi 
recla „pocăiţi“ sau „nazareni“. 

In hotarele: patriei noastre atât de tolerante, „propaganda sectară 
ajunsă la larg. își menţine tendința caracterului politie, menajată cu A 
deosebită atenție de iredentismul conlocuitorilor noștri unguri. Oamen 
obscuri, îmbrăcaţi în straie ungurești, vorbind o limbă româneasc 
pocită, fără nici un act de justificare, cutreeră satele noastre, țin adu: 
nări subt ochii autorităţilor și îndeamnă poporul să se rupă de bise- 
rică, să nu mai facă serviciul militar, să nu mai recunoască ordinea de 
stat și: ordinea socială de astăzi. 

Cuibul cangrenei zace în Săcuime. Oameni fruntași ai ungurilor 
din Săcuime, ei înşişi „nepocăiți“ au luat în mână propaganda sec- 
tară. Şi-au dat seama că și pe calea aceasta au un mijloc sigur 
de a slăbi temeliile statului nostru prin propagarea unor idei distruc- 
tive de nesupunere în special față de disciplina militară. lar propa- 
ganda aceasta e organizată până în amănunte, cu șefi cari stau în 
legătură cu Budapesta și propagandiști ambulanți bine plătiți cunos- 


eători ai limbei româneşti. Siguranţa statului poate oferi date precise 


„Și edificatoare în privința aceasta. 

Principiul fundamental al propagandei este nerecunoaşterea mili- 
tarismului. Noţiunea de patrie și stat, tron şi rege sunt ficțiuni, sau 
organe de terorizare şi exploatare, instituțiile statului sunt tiranii po- 
porului. Patria e mamă vitregă, care tine poporul în robie, regele un 


- despot, statul un moloh, care înghite tot fără să- -ți ofere nici o recom- | 


pensă pentru jertfele tale. Biserica e o minciună pentrucă face rugă- 
ciuni pentru asupritorii poporului. Clasele sociale sunt o nelegiuire, 
care îşi durează parazitismul pe spatele poporului. Supremul ideal e 
ştergerea tuturor acestor ordine de stat și sociale și întronarea comu- 
nismului, după modelul primilor creștini. Şi toate aceste porniri des- 
tructive le întemeiază cu multă elocvenţă pe nenumărate citate din 
Sf. Scriptură, meșteșugit alese și interpretate cu tendință bine vădită, 

Urmarea este că în sufletul poporului, aplicat dela fire spre por- 
niri nelămurite, sămânţa prinde rădăcini, iar alimentația continuă ce 
se urmează, îl face fanatic în. noua sa „convingere. Și fanatismul acesta 
e inerent în special. pocăiților români, ca o urmare a -modestelor 
situații culturale. Pocăitul român e cel mai mare dușman a tot ce e 
românesc, fraternisează cu ruşii, cu ungurii, cu bulgarii, cu ovreii, dar 
urește pe vecinul său român nepocăit. In acest timp însă nu vei găsi 
un sectar de alt neam, care să și fi uitat de orginea sa naţională. 
Un pocăit ungur e întâi ungur, și apoi sectar. 

Conștientă de această slăbiciune românească . iredenta maghiară 

i face propaganda sectară între noi cu bune succese. 

Și în faţa acestui pericol naţional, ce face guvernul? Prin or- 
dinul său cel mai proaspăt din 1923 declară liberul exercițiu al bap- 
tiștilor, într'o formă atât de vagă și lapidară, încât toate uşile sunt 
deschise pentru ca pròpaganda sectară să- -şi facă mendrele în dragă 
voie subt forma politică. 

Inzadar a’ sammala armata primejdia amenințătoare. pentru stat, 
înzadar a prezentat Siguranța dovezile clare că sectarismul e unealta- 
menajată de iredenta maghiară pentru subminarea. statului, înzadar: 
au cerut bisericile mână de ajutor de a reglementa vagabondajul sec- 
tar, de ase respecta repausul duminecal, de a se închide cârciumele în: 
Dumineci, de a se opri târgurile în zile de repaus. Domnul. minis- 
tru al Cultelor răspunde cu o. largă și adorabilă manificență dând or- 


din prefecturilor și prin acestea tuturor organelor, statului sä nu. op- 


rească pe nimenea în manifestarea liberă a convingerii sale religioase 
şi în special să nu pună stavilă propagandei sectarismului. 

Iși va fi zis dl ministru că chestia aceasta e treaba bisericii. Da, 

4 în mare parte e datoria bisericilor să pornească contrapropaganda.. 
Se ştie însă că preoțimea noastră românească de astăzi e prea puțin. 
pregătită pentru aceasta, iar o pregătire care să garanteze succesul. 
nu se poate face de azi pe mâne, mai ales că preotul român dela. 
sate în lipsa unei dotații corăspunzătoare e nevoit să se îndeletni-: 
cească și cu alte ocupații, ca să acopere nevoile. creșterii de copii. 
Pe lângă aceasta tot. preotul e razimul tuturor acţiunilor culturale 
și economice dela sate, și nu ajunge numai cuvântul lui ca să îm- 
piedece primejdia, dacă organele statului nu-i vor tinde mâna de aju- 
tor. Căci bisericile străine privesc cu satisfacție la . ravagiiie ce le 
face sectarismul în sânul nostru. 

In ceeace ne privește, am profesat totdeauna o deplină jiber 
tate a cultului, şi nici prin gând nu ne trece să însemnăn aci un în- 
demn spre intoleranță. Datoria noastră, a tuturor, este să dăm biseri-- 
cilor noastre naţionale putinţa de a se împotrivi numai cu mijloace: 


sufletești față de o mișcare religioasă cu tendinţa de a înstrăina pe: 


l credincioşi dela legea lor strămoşească. Nici un act de violență și 


nici-o acțiune de persecuție nu se poate opune în drumul celor cari. 


se împărtășesc de învățăturile spirituale ale altor credințe. 


Dar, nu e mai puţin adevărat, că statul are datoria de a păzi,. 


pe toate tărămurile de activitate, instituțiile fundamentale care-i asi- 
gură liniştea sa organică. In acest înțeles, nu se poate îngădui ca, 
subt masca unei propagande de sectarism religios, să se dea subt 


ochii noştri, asaltul îndrăsneţ al vrășmașilor integrităței României.. 


DI ministru al Cultelor ar trebui să se convingă că cea mai mare 


parte din propagandiștii sectari nu sunt nici „baptiști“, şi mai ales, 


nu sunt.. „pocăiți“, și ținând seama de primejdia unui anumit soi de 
propagandă care die dincolo de hotarele preocupărilor pur sufletești, 


să regulamenteze exercitarea profesiunei suspecte a așa zișilor | „mi- 


„„sionari“ dușmani statului. 
y Altfel, “libertatea cultului va reuşi să acopere, cu o îalșe aparenţă, 
libertatea unei agitaţii subversive. - 

ŞTEFAN JIANU! 


[i 





„Acordul opoziţiei“ 


— Intre partidul național și partidul țărănesc, — 


Ziarele au avut grije să cresteze pe răbojul lor cotidian „marele 
eveniment politic“ al săptămânei care a trecut. Partidul național, după 
un peregrinaj zadarnic pela uşile nesfârşitelor „pertractări“, închizând 
de data aceasta cercul unui lung ocol împrejurul tuturor celorlalte 
partide și înfățisându-se numai cu anemicul spor pe care-l reprezintă 
micul grup al foştilor tachiști, — reușește însfârșit să se întoarcă drept 
acolo de unde plecase acum trei ani, și încheie un acord de opoziţie. 
cu partidul țărănesc. Relaţiunile între “cele două partide, cari au gu- 
vernat țara, cu așa de puțin succes în lunile de iarnă ale anului 1920, 
mau fost, deatunci încoace dintre cele mai trandafirii. Partidul țără- 
nesc a adresat în dese rânduri tovarășilor săi regăsiţi astăzi, foarte | 
transparente imputări de infidelitate, de pildă atunci când aceştia se 
târguiau asupra unei guvernări comune, cu d-nul lon 1I. C. Brătianu, 
sau atunci când se îmbiau, d-lui general Averescu oferind contopirea 
lor în „partidul național al poporului.“ Dar, toate acestea s'au uitat. 
Căpeteniile țărăniste au. iertat nevinovatele cochetării cu „oligarhia“ 
ale comitetului de-o sută dela Cluj, au tras cu buretele peste căsă- 
toria de conveniență încheiată cu rămășițele vechiului conservatorism 
boieresc, — și calculează foarte satistăcuți, după aritmetica specială a 
d-lui dr. Lupu, “câștigul rezultat din noua împerechere: 1+1=10. 

Nu vom încerca să turnăm acum o- picătură de venin în mijlocul 
înduioșătoarei satisfacţii, exprimându-ne îndoiala despre sorții de. du- 
rabilitate a acestei tovărăşii care, după ce sa rupt odată, se înoadă 
“astăzi iar. Nu ne amestecăm în misterele de bucătărie ale acestor 
amatori de supă încălzită. Sunt anumite dependinţe cari, pe noi, nu 
ne-au interesat niciodată. Dar, de vreme ce „acordul naționalo- -fără- 
nist“, — cum i se spune, — se înfățișează pe arena frământărilor pu- 
blice subt aspectul unei zgomotoase mișcări de opoziție împotrivă gu- 

” vernului, ne fàcem -datoria să examinăm sorții ei de isbândă, și avan- 


tajele pe cari le prezintă în lumina intereselor generale. 

"E dela sine înţeles. că astăzi, toate partide politice din ţară, cu 
excepţia partidului liberal, sunt de convingerea că actualul regim e 
definitiv condamnat, şi că prăbușirea lui este numai o chestiune de 


„timp. Răsturnarea guvernului prezidat de d-nul lon I. C. Brătianu, e 


deci un obiectiv comun şi pentru partidul naţional ca și pentru, par- 
tidul naţionalist-democrat, şi pentru partidul țărănesc  cași pentru 
partidul poporului. Această constatare este ea însă suficientă, pentru a 
da la iveală o formulă de apropiere, — cu toate consecințele cari trec și 
dincolo de atingerea ţelului dorit, — între nişte organizații politice 
atât de felurite în ceeace privește structura și concepțiile lor? Nici 
decum. Valoarea unei lupte duse de-avalma, cot la cot, poate îi soco- 
tită pe drept cuvânt cu desăvârşire nulă, atâta vreme cât oamenii în- 


„tovărășiți să dărâme astăzi un guvern rău, nu pot oferi, împreună, 


garanția că cel pe care-l vor alcătui mâine, nu va fi şi mai rău. 
Care este cazul alianţei dintre partidul național și partidul țără- 
nesc? Sunt la mijloc înrudiri de convingeri? Sunt potriviri de cre~- 


_dință?. E o identitate de doctrină? 


Ştim. până acum atât, că sa statornicit între cele două grupări 
o oarecare unitate a mijloacelor de asalt asupra puterei. D-nii luliu 
Maniu și Alexandru Vaida au adus, ca o reminiscență a Parlamentelor ` 
din Budapesta, metoda „obstrucției“, în timp ce d-nii dr. Lupu și Ion 
Mihalache, oameni politici noui într'o lume care nu și-a uitat toate 
deprinderile de odinioară, au formulat rețeta „manitestațiilor de stradă“, 
Prin 'urmare. încă odată: gălăgie, vorbe umflate, scandal și enervare 
cetățehească. Atât, și nimic mai mult. | 

Intrebarea pe care și-o pun în clipa aceasta toți oamenii îngri- 
jorați de soarta care atârnă de asupra capetelor noastre, e alta: ce ni. 
se făgăduește dincolo de această sgândărire a unor mizerii pe. cari 
ni le Ştim cu toții, şi. ce se poate realiza pentru binele tuturor, după 
ce învolburarea oratorică se va fi potolit, și după ce valul de mani- 
festanţi se vor retrage iarăş pe la casele lor? Răspunsul nu e greu de 
dat. Gândiţi-vă “numai la distanța care desparte, să zicem, pe d-nul 
lon Mihalache de d-nul Mihail Cantacuzino, și judecaţi care ar putea 
fi punctul de contact între concepția despre guvernământ a fostului 
învățător de la Topoloveni şi aceea a fiului celui mai mare latifundiar 
din vechiul Regat, chemaţi amândoi. să îndrume carul statului pe o 
cale sigură și liniştită, subt privirea energică. a unui bărbat hotărât ca 
d-nul luliu Maniu!... Orice iluzie.ar fi zadarnică. Nu acest mozaic 
opoziționist, închegat din unicul ciment al urei împotriva partidului 
liberal, poate înfățișa o platformă solidă, unitară și omogenă, pentru 
o viitoare guvernare; mai ales, că în textul înţelegerei încheiate, cele 
două grupări aliate mau uitat să adauge că vor căuta să-și asocieze 
„Și alte partide și grupări“... £ 
. Printre aceste „alte partide și grupări“ nu se va înşiră însă şi 
partidul poporului. Acesta a arătat astă-iarnă, în congresul pe care 
Pa ţinut la Sibiu, care este punctul său de vedere față de grelele ne~ : 

cesități pe cari le resimte încă România, întregită în hotarele ei na- 
“ionale. A luat atunci în cercetare, cu toată seriozitatea, principalele 
probleme cari cer o grabnică “și înțeleaptă deslegare, înțelegând că 
nimeni nu mai așteaptă dela organizaţiile noastţe publice decât două 
lucruri: soluțiuni de guvernare şi posibilitatea de a le înfăptui. D-nul 
general Averescu sa arătat gata, — după cum sa destăinuit și în pa- 
ginele acestei reviste, — pentru o acţiune paralelă, alături. de celelalte 
partide de opoziție, pentru înlăturarea actualului regim. Dar, cunoscând 
prea bine dureroasele precedente ale unor guvernări trecute, nu s'a . 
putut gândi nici un moment să strângă împrejurul său, în vederea 
unei acțiuni comune, elemente: politice atât de disparate, încât ele să 
„mu poată oferi niciodată o colaborare constructivă. 

Acesta este cazul tovărășiei încheiate între partidul naţional și 
partidul țărănesc. D-nul luliu Maniu și-a luat asupra-sa acest rol, pe 
care d-nul general Averescu — oferindu-i-se — Pa refuzat în deplină 
cunoștiință de cauză. Dar, fostul președinte al Consiliului dirigent, nu 
se mai gândește demult, să-și aleagă armele de luptă. A crezut, cândva, 
că scopurile sale pot fi slujite prin abținerea dela încoronarea din 
Alba-lulia. Și-a închipuit apoi că își reface atitudinea... regionalistă 
căutând întâlniri cu Suveranul prin saloanele Capitalei. Astăzi, se în- 
toarce lângă d-nul C. Stere, destășurând steagul „obstrucției“ și sunând 
din trâmbița „mișcărilor de stradă“. E ultima .carte pe care partidul 
național, dezorientat şi izolat, o mai încearcă încă alături de niște 
“tovarăși abandonaţi altădată tocmai pe urma unor adânci  nepotriviri 
de caracter, și cari, la rândul lor, nu şi-au putut lămuri intenţiile nici 
cel pap în cadrul propriului lor partid. Cen 

ovărăşia, — cum se vede, — e condamnată la sterilitate, și 
prin însuş acest fapt, o așteaptă un fatal insucces. 


PI 

“ Viaţa literară 


Teatrul românesc de astăzi 


— Criza literaturei noastre dramatice — 


Ştiam că sunt critici foarte severi, cari așează -teatrul pe treapta 
cea mái inferioară a genurilor literare; ‘ba, s'au ivit totdeauna învier- 
șunați detractori, cari Pau izgonit cu desăvârsire din marea familie a 
artei, cași când ar fi fructul ruşinos al unei mezalianţe pe care aceasta 
a încheiat-o cândva cu realitatea... Motive pentru a legitima o astfel 
de atitudine, s'au găsit destule. Mijloacele. de 'exteriorizare pe cari le 
folosește poezia dramatică mar oferi, adică, suficiente posibilități de 
înfăptuire a unei cugetări vaste sau a unei linii de pură înfățișare, 
estetică. Tragedia cași drama, comedia de moravuri caşi comedia de 
caracter, se desfășoară atât de repede și cere o transpunere atât de 
rezumativă a vieţei împrejmuitoare încât nu mai e loc și nu mai e 
răgaz, nici pentru o cultivare a sfilului literar, nici pentru o tălmăcire: 
a contemplaţiei artistice. Personajele se mişcă, vorbesc, şi se frământă 
prin ele înşi-le, fără alt intermediu, decât al actorului; iar mediul încon- 
jurător, — pentru care formidabikul Balzac jertiea. zeci de pagini 
migăloase — e înlocuit prin câteva artificiale decoruri de pânză 
vopsită. Meșteșugul legat de cadrul rigid al unor forme tehnice ar 
trece deci înaintea creațiunei adevărate care nu cunoaşte restricţii de 
timp și de spaţiu. lată o jertfă impusă astfel aspectului de eternitate: 
al operei și personalităței autorului... a SAL 

+° Aceste constatări pot fi îndreptăţite poate față de foarte multe 
mediocre ca piese de teatru, cari stăpânind pentru. câteva ceasuri aten- 
țiunea spectatorului prins în lanţul agresiv al acțiunei, nu stârnesc 
nici un interes, şi nu trădează nicio valoare literară, îndată de ce se ` 
înfăţişează desbrăcate de cadrul specific al scenei, subt forma unei 
cărți ca orcare alta. Dar, obiecțiunile cad neputincioase, în fața marilor 
documente omenești realizate (Chiâr în limitele acestul „gen inferior“) 
de către neîntrecuții interpreți ai pasiunilor omenești și minunații 

exploratori ai cazurilor de conștiință, cari au fost Shakespeare, Molière 
Lessing sau Ibsen. In virtutea aceluiaş geniu creator, de pildă, Regele 
Lear desvăluieşte adâncimele unei tragedii familiare tot atât de puter- 
nice cași Moș 'Goriot, iar în Hedda Gabler nu e mai puţină analiză 
psihologică decât nu importă în care roman de Paul Bourget. 

In limitele acestor reflexiuni se pot deci determina vremile de 
înflorire sau de criză literară, judecând. și locul "pe care l-a ocupat 
mişcarea teatrală în ansamblul cultural al epocei. Nu e.o simplă în- 
_ tâmplare că veacul lui Ludovic al 14-lea a lăsat ca moştenire poste- 
rităței operile lui Racine sau că perioada germană de Sturm und Drang 
e legată de numele lui Schiller. Spiritul fiecărei epoce se poate fixa 
“şi în funcțiune de teatrul pe care Ta produs. Ruy-Blas nu putea să 

ie decât rodul şcoalei romantice. /esăforii sunt oglinda preocupărilor 
Sociale cari caracterizează timpurile moderne. lar în tânăra noastră 
literatură fără îndoială că Scrisoarea pierdută e proiectarea printr'o 
prismă satirică a începuturilor burgheziei românești, după cum Apus 


„de Soare a fost scris în ajunul triumfului politic al tradițiilor noastre 


naționale. 


* 
E * 


` Am putea să ne întrebăm, deci, cari sunt motivele pentru cari 
asistăm în momentul de față la o stagnare evidentă a mișcărei noas- 
tre teatrale. Nu vorbesc despre localurile de teatru, despre actori 
sau despre spectatori. Ceeace mă preocupă, este numai nivelul lite- 
raturei dramatice originale, care, ñu e nevoie să mai demonstrăm, e 
foarte coborit. Publicul nostru umple, destul de conştiincios, 


sălile noastre de spectacol. L'am văzut urmărind, cu o rară înțelegere l 


colectivă, reprezentații îndrăsnețe, cari transplantau pe - solul nostru 
(atât de puțin fertil pentru o producţie proprie) cele din urmă inovaţii 
occidentale în această ` materie. Dar, literatura noastră dramatică e 
încă în faza dibuirilor. Teatrul național din Bucureşti ma reprezentat 
în stagiunea aceasta, nicio piesă originală nouă. Dar, âbsolut niciuna. 
(In momentul acesta, se anunță cu o pronunţată timiditate apropiata 
premieră a unei comedii de d-l Liviu Rebreanu). Despre teatrele par- 
ticulare, nu mai vorbim. D-l Tony Bulandra oscilează între Kiki şi 


teatrul plin de probleme al lui Francois de Curel. La Teatrul Mic, a 
recoltează succese Școala Cocotelor şi Două pamflete. Aci, subt ochii - 


noștri, Zeatrul Naţional din Cluj trece dela Fetița la Punctul Negru 
si dela Taifun la Hero și Leandru, răscolind în vechile cartoane ale 
fratelui său mai mare dela București, pentru a- și înjgheba un reper- 
toriu cât mai variat și cât: mai atrăgător. Până și turneele artistice, 


sprijinite băneşte de ministerul Artelor, ocolește cu: persistență puținele 
piese ale autorilor români. D. Petre Sturdza ne-a adus Scandalul şi 


Samson, d-na Marioara Voiculescu Messalina și Salomeea.. 
E aceasta o situație firească? Nu sunt în stare scriitorii de 
astăzi să dea teatrului nostru un aspect indigen? - Talentele nu sunt 


-n 


ispitite de gloria bine răsplătită a rampei? Lumea contemporană n nu 


constituie oare un teren de observaţii destul de atrăgător? 

=... Atâtea întrebări, cari fără indoială se referă la întreaga situație 
a: literaturei. noastre, legându-se de ea prin aceleâş. fire de .contact, 
Dar, pe câtă vreme literatura în general sufere mai mult de pe urma ` 
unei crize de orientare, literatura dramatică se resimte de o adevărată 
criză de producție. ` i na, i Cres : 
“Normală sau nu, aceasta este reala stare de lucruri, explicabilă 
de-a-bună seama prin tânieala care a cuprins după răsboi, toate: do- 
meniile de manifestare intelectuală la noi, dar și prin înfățișarea 
specială a vieţei noastre sociale. Oricât ar vrea să cuprindă, teatrul, - 
fragmente, individuale de frământare omenească, cadrul său rămâne 
Y. totdeauna subt influența spiritului vremei, și opera „dramatică resfrânge 
în mod fatal problemele cari frământă sufletul unei națiuni la un 
moment dat. Așa se lămurește pentruce desvoltarea literaturei drama- 
tice e posibilă numai atunci când însăș societatea se cristalizează în 
forme bine. închegate. Involburarea zilelor de gestațiune a societăților, 
ma oferit niciodată un teren prielnic pentru desi oltarea artei dramatice, 


E . x * 
România de astăzi trece printr'o astfel de perioadă. Viața ei so- 
cială e încă turbure. Ochiul scriitorului nu poate deosebi lim- 
pede caracteristicele lumei care îl înconjoară. Năvala nouilor veniți, 
— fie că apare subt forma unei burghezii proaspete, fie că înfăți- 
şează sporul teritoriilor: alipite țărei libere de ieri, — întunecă sim- 

. titor câmpul de observație, nu numai al unui teatru de conflicte de 
idei, dar chiar pe acela al dramei: de zbucium ` interior. lată pentruce, ` 
teatrul românesc ma cunoscut, nici ieri şi nu cunoaște nici astăzi, o 
epocă de prosperitate, deși talentele literare nu ne-au lipsit, iar pri- 
ceperea publicului (cultivată de literatura dramatică străină) a dat 
iai că e gata să îmbrăţișeze cu simpatie propria noastră mișcare 
teatrală. Cp 

Aceasta întârzie încă să se arate. Abia, ici și colo, câteva scânteieri, 
Nu trebuie să ne mirăm. Și, mai ales, să nu aruncăm vina pe umeri 
nerăspunzători. 

Societatea românească își va avea teatrul ei, în ziua când ea 
însă-şi se va limpezi în structura ei organică. Să așteptăm... 


al. a. h, 

GAZETA RIMATĂ `^ 


Romanja ruşinei 


Eu sunt o pudică Mimosă - 
Crescută 'n lac la Chereteu 
“Ce dintra Blajului. nevroză, | 
"Mi-am moștenit parfumul greu. 

` Indurerata mea poveste, 


“Dacă doriți să-i știți geneza, 


E cam văzut jără de veste 

"Un canonic. în drum spre Veza. 
Dar întâlnirea fu fatală, 

Căci nici nu se 'mplini un an, 

Și-a fost ruşine a poală 


Și un scandal european. . 


Ca fulgerul pătrunse ştirea 
Despre călugărul levent 
‘Si-a fost articol în „Unirea“ 
Cu tristul meu eveniment. 
“Clarissimii au prins a zice 

<- Că nu e caz de Conzistoriu, 
Că trebui dela Pontifice 

Să cerem un Absolutoriu. 
Astfel și Curia papală 

“Află de micul meu roman, 


23 


Și-a fost... ruşine națională Ei Ny 


Si un scandal european. 


Povestea mea atunci pătrunse 
Din -Roma până la Ighiu 

Și 'ntreg dosarul meu ajunse 
In cancelaria lui Maniu. 


. De-atunci, de câte ori Ghiulukä 

„ „Avea motiv. de indignare, 
- Vedeăl cum furia-l apucă | 
-$e pkoclamă, cu voce tare, . 
-Energic, Jără de sfială, 


In forul. metropolitan: 


"—E o ruşine națională ` 
„Și un scandal european !* - 


La birt, de nu-i plăcea friptura, 
Sau chelnerii nu-l salutau, 

De-l zguduia pe drum. trăsura 
Sau dacă ghetele-l strângeau 
De nu-i prea reușea discursul, ` 


— Sau dacă se răcea. cafeaua 
` De-și micşora coroana. cursul 


Sau dacă-l supăra măseaua, — 
Aceeaș vorbă mașinală 


„Tot revenea ca un ciocan: 


— „E 0 rușine națională, 
„Și un scandal european!“ 


_ Deunăzi, la București 
„Un domn s'a cam obrăsnicit ` 
‘Pe când treceam prin Văcăreşti, 


Și, indigaată, Pam cârpit, 

Dar el se plânse la gazete 

Că eu am fost... antisemită 

iar Rosenthal dreptate-i dete... 

Şi-acum, o presă „anumită“ 

Furioasă, fipă n Capitală 

Că dacă dai în Honigman, — 
„E o rușine niponă zi 

„Și un scandal european. . 


MIM OSA PUDICA BLASIENSIS 


din flora Târnavelor 

„Naţionalizarea“. — E un subiect 


asupra căruia am mai avut prilejul să. 


spunem şi altădată câteva ‘cuvinte, ri- 
dicând în treacăt colţul unui văl de 
minciună şi făgăduind o revenire mai 
“insistentă. Articolul publicat in acest 
număr: 


o vom continua-o pentru. a lămuri ro- 


INSEMNĂRI 


„Farsa naționalizărei“ este în- : 
„ceputul unei necesare anchete pe care. 


negustoreşti, să se facă interpretul . 
unei mişcări politice naționale ma- ` 
ghiare, .mai ales atunci când nici un 
special impuls naţional nu-și găseşte 
o justificare. Este cazul fabricei Renner, 
care, . susținând ziarul Keleti Ujság, 
pune astfel la dispoziţiuriea baronului 
Bánffy Ferencz, și a altora, o tribună 


dela care 'aceștia pot să vorbească în 


lul unor anumiţi factori politici întro ` 


chestiune - care trebue privită puţin și 
prin prisma intereselor țărei, nu numai 
prin aceea a beneficiilor personale. ` 
Trebue „să spunem că noi vedem 
până la un punct în fiecare întreprin- 
dere industrială ori comercială, o cita- 
delă de cultură şi de civilizaţie. Nimic 
mai firesc deci, decât să cerem drep- 


tul ca şi pe acest teren de activitate | 


să căutăm a salva interesele perma- 
nente ale statului românesc, înlăturând 


numele  ostilităței de rasă a maghia- 
rismului din Ardeal. In sfârşit nu se 
poate concepe cum un fruntaş politic. 


~ român, — fostul prim-ministru al țărei 


— primeşte asupra sa rolul acesta de 
întreţinut al capitalului duşman, slujind 


„ de paravan românesc unei întreprinderi 


` zuri asemănătoare, 


cere servește şi scopuri politice atât 
de nelămurite. 

Noi vom reveni, ‘arătând şi alte ca- 
lăsând ca opinia 


„publică să tragă concluziile. 


orice piedecă din drumul desvoltărei || 


normale a energiilor noastre naţionale. 
Socotim cu alte cuvinte drept foarte 
normală, o politică: de valorificare a 
capitalului românesc, şi în măsura în 
care e nevoie de o intervenţie din 
afară, o colaborare economică a capi- 
talului naţiunilor amice, cu scopul de 
a nu lăsa isvoarele noastre de bogăţie, 
pe seama capitalului dușman. 

Două lucruri nu putem însă tolera, 
nici până atunci, In primul rând, nu 
este admisibil, de pildă, ca întreprin- 
` deri străine din Ardeal, cu scopuri 


Problema maghiară. — Intervenţia 


“noastră în discuția începută asupra 

problemei minorităţilor a avut drept 
urmare maghiarii ardeleni, prin orga- 
nele lor de publicitate, se ocupă de 
propria lor soartă. Noi urmărim 

linişte şi cu obiectivitate toate aceste 
comentarii, rămânând ca la urmă, să 
ne spunem părerea noastră sinceră 
despre tot ceeace s'a scris în această. 
chestiune. Nu face nimic, dacă până 
atunci, un domn baron foarte grăbit, 
Bántty Ferencz, îşi spune deasemeni 

părerea sa întemeindu-se dela început 


în obiecțiunile pe cari le face, pe ipo-: 


teze falşe, şi ireale. Suntem convinşi 


că“dsa wa găsit un traducător onest ` 


„al articolelor din Țara Noastră, refe- 


ritoare la problema maghiară, pentru- 
că numai în acest chip a putut să 
susție nişte învinuiri cari nu ne pri- 
vesc, lăsând să se înţeleagă dela în- 
ceput absoluta lipsă de credit cu care 
sunt privite toate actele noastre. Să 
€ nădăjduim că Opiniile dlui Bánffy. Fe- 


“rencz în ceeace ne priveşte se vor 


schimba, dacă nu în alt chip, cel pu- 
ţin în urma atitudinei de bună voință 
ce am manifestat totdeauna față de 


poporul muncitor maghiar, pe care îl! 


vom ocroti, chiar în contra baronilor, 

In ori ce caz, declarăm aci că, fă- 
când aceste constatări nu suntem că- 
lăuziţi față de familia Bánffy, de nici 
unul din resentimentele legitime . ale 
atitudinelor, din trecut: Capitolul urei, 


. pentru noi, e încheiat demult. 


D. Sever Bocu desminte, — Ne- 
am.obişnuit de mult să acoperim de 
oarecare indulgență actele adversarilor 


noștri. Potrivit acestei atitudini de e- 


vanghelică iertăre, nu vom încerca să 
deschidem o discuţie cu d. Sever Bocu, 
cum s'ar zice „şeful partidului naţio- 
nal în Banat şi ţiniiturile arădane“. 
Deocamdată 'însemnăm numai 
pentru adevărul istoric, că d. Bocu, 
după cum ne spune Patria și gaze- 
tele închiriate dela București, s'a gră- 
bit să treacă pe la Timișoara ca în 
fața partizanilor săi de-acolo, îm' ca- 
drul cuvenitelor ironii de circonstanţă, 
„să desmintă anumite declaraţii aie 
ui Octavian Goga“. D. Bocu susţine 
că aceste rectificări le face în numele 
bunului simţ. După cât se-pare, par- 
tizanii au rămas cu toţii convinşi. 
Sunt fericiţi și dânșii şi d. Bocu... 

Ni se comunică însă, că după în- 
trunire, toți cei de față au expediat 


atât, 


cu acest prilej telegrame omagiale 
dlor Vaida, Maniu, Goldiș, Marșcu, şi 
tuturor amicilor personali ai dlui Sever 
Bocu, de pe vremea Tribunei dela A- 
rad. După actul de recunoştiință la 
adresa dlui Octavian ` Goga, nu mai 
rămânea altceva de făcut. Telegramele 
au fost iscălite întâi de Bunul simţ, 
şi apoi, imediat de d. Sever Bocu... 


Competenţă literară. — Cunoșteam 
până acum pe d. Sever Dan numai 
subt intățişarea -unui redutabil specia- 
list în materie financiară. Fostul 'ple- 
nipotenţiar al Consiliului dirigent pe: 
lângă ministerul de Finanţe din Bu- 
curești, și făcuse la vremea sa o re- 
putație bine stabilită, cu avantajosul . 
târg de coroane pe care-l făcea, în. 
profitul său și pe spinarea statulu, 
schimbând mari sume de bani, pe cur- 
Sul fenomenal de un leu, coroana... 
(Ceilalţi muritori primeau, pe piață, 
tocmai vre-o 35 bani pentru fiecare 
coroană.) Lam surprins mai târziu, pe 
acelaş d. Sever Dan în flagrant delict 
de specialitate militară; ilustrul frun- 
taş dela Mociu, este întradevăr auto- 
rul celebrului articol apărut: în: Patria, 


“prin care Europa era încunoștiințată 
„că 'soldăţii ardelehi nu vor lupta, pen- : 


tru: apărarea granițelor, decat chemați 
de d. lulju Maniu. 

“lată cum, că secretarul-general al 
partidului național râvneşte să-şi câș- 
tige și o:nouă competență răspunzând! 
la anchete artistice, pronunțând : seu: 
tințe definitive în domeniul iiteratarei 
și afișând o deplină :familiarizare cu 
problemele culturale. Pentru d. Sever 
Dan, chestiunea e foarte simplă: na- 
vem literatură naţională, pentrucă... nu 
există o rasă românească. Cetiţi, deci, 
— şi vă cruciţi: l 

„Nu există încă o rasă românească. 
Rasa istorică este în dispariție. Rasa 


cea nouă este în plin proces de for- 

maţiune. Când. se va termina acest 

proces, vom avea şi o artă naţională 
la înălţimea vremii. Căci, din neferi- 
cire, arta — (şi literatura) — nu este 
un factor al evoluției, un generator de 
energie, în procesul de plămădire al 
unei rase, care face uriașe sforțări de 
a deveni o naţiune, — ci se mărgi- 
neşte la rolul unui punct, la sfârșitul 
unei propoziţii.“ 

Hotărât lucru, d. Sever Dan care ma- 
nevra atât de bine coroanele, a a- 
duce din condei destul de prost. E 
firesc lucru: prea a redactat multe ma- 
nifeste de-ale partidului naţional! 


Turneele artistice. Am asistat, de- 
unăzi, întâmplător, la '0 reprezentaţie 
dată la Teatrul naţional din Cluj, de 
către „compania dramatică Marioara 
Voiculescu“, şi trebue să mărturisim 
fără nicio reticență, că rar- ni s'a dat 
prilejul să fim: de faţă la un. masacru 
mai tragic săvârşit pe spatele unei 
piese de teatru  merituoase cum 
este Patima roşie a d-lui Mihail 
Sorbul. Pentru ca să vorbim în termi- 
nologia -personagiilor d-lui Sorbul, am 
avut impresia că d-na Marioara Voi- 
culescu și-a recrutat tovarășii săi de 
turneu. aruncând „șbilțul“ în cele mai 
obscure colțuri ale cabotinajului bu- 
cureştean. Evident, mam fi relevat a- 
“ceastă exhibiție de bieți actori me- 
diocri, cu desăvârşire .turtiţi de greu- 
_tatea rolurilor, dacă n'am afla acum, 
ulterior, că pentru această degradare 
a artei, guvernul a acordat rotunda 
subvenție de 400 mii lei... 


Nepriceperea d-lui Constantin Banu 
nu ne mai poate rezerva, se înţelege, 
nicio surpriză. Suntem demult editicaţi 
asupra chipului cum înţelege să-și în- 
deplinească directorul /Fiacărei rolut 
său de conducător pasager al depar- 
tamentului Cultelor şi Artelor. Nu-i 
facem prin urmare, nicio imputare. In- 


- semnăm totuş aici, că banii cari s'au 


acordat pentru dansurile lascive ale 


„ Salomeei și urletele isterice ale Mes-" 


„tei mari nenorociri naționale, din pri- ` 

salinei, nu s'au mai găsit pentru pro- > 


ectatele şezători ale scriitorilor români, 
cari aşteaptă și acum fondurile pro- 
mise pentru a cutreera orașele Ardea- 
lului. O simplă antiteză de politică 
culturală. 


Ischias... Este cea mai proaspătă 
boală care a năpădit, în mod brusc, 
asupra partidului naţional din Ardeal. 
Pe birourile Camerei s'a strâns în ul- 
timul timp un maldăr întreg de pe- 
tiții şi de -certificate medicale ale de- 
putaţilor din „comitetul ‘de-o sută“, 
cari povestesc toate, despre grozava 
epidemie. Un consiliu sanitar s'a strâns 
la București să cerceteze cauzele aces- 


cina căreia toți partizanii politici ai 
d-lui Iuliu Maniu sunt siliți să ceară 
concedii peste concedii. O, ischiasul 
este o maladie: foarte neplăcută. Efec- 
tul e fulgerător : pacientul zace imo- 
bil, țintuit pe-loc de cruda suferință. 

Tocmai. acum când partidul naţional 
avea nevoie de mai multă... libertate 
de mişcare! 

